wickkiey/tamil-wikipedia-markdown huggingface dataset:
# வார்ப்புரு:மனித கை எலும்புகள்


<noinclude><small></noinclude>  

<noinclude></small>  
</noinclude>  

**மனித கை எலும்புகள்:**  
### A-மணிக்கட்டு எலும்புகள்
**முதல் வரிசை மணிக்கட்டு எலும்புகள்:**  
- 1.படகெலும்பு (Scaphoid)
- 2.பிறைக்குழி எலும்பு (Lunate)
- 3.முப்பட்டை எலும்பு(Triquetrum)
- 4.பட்டாணி எலும்பு (Pisiform)
**இரண்டாம் வரிசை மணிக்கட்டு எலும்புகள்:**  
- 5.சரிவக எலும்பு (Trapezium)
- 6.நாற்புறவுரு எலும்பு (Trapezoid)
- 7.தலையுரு எலும்பு (Capitate)
- 8.கொக்கி எலும்பு (Hamate)

### B-அங்கை முன்னெலும்புகள்
- I.முதல் அங்கை முன்னெலும்பு
- II.இரண்டாம் அங்கை முன்னெலும்பு
- III.மூன்றாம் அங்கை முன்னெலும்பு
- IV.நான்காம் அங்கை முன்னெலும்பு
- V.ஐந்தாம் அங்கை முன்னெலும்பு

### C-விரலெலும்புகள்
- அண்மை விரலெலும்பு
- நடு விரலெலும்பு
- தொலை விரலெலும்பு
# விரலெலும்புகள்



**விரலெலும்புகள்** (ஆங்கிலம்:**Phalanges**) ஒரு கையில் 14 கை விரலெலும்புகள், ஒரு காலில் 14 கால் விரலெலும்புகள் மொத்தம் 126 தூக்கவெலும்புக்கூடு எலும்புகளில் 56 விரலெலும்புகள் உள்ளன.  

## அமைப்பு
மொத்தம் 56 விரலெலும்புகள் நமது உடலில் உள்ளது. இதில் 14 விரலெலும்புகள் ஒவ்வொரு கை மற்றும் கால்களில் அமைந்துள்ளது. இவ்வெலும்புகளே கால் மற்றும் கை விரல்களை உருவாக்குகின்றன. ஒவ்வொரு விரலிலும் அண்மைய, நடு, தொலை விரலெலும்புகள் என தலா மூன்று விரலெலும்புகள் உள்ளன. ஆனால் கை கட்டை விரல்கள் மற்றும் கால் கட்டை விரல்களில் இரு விரலெலும்புகளே உள்ளன. சிலருக்கு அருகில் உள்ள இரு விரலெலும்புகள் இணைந்து காணப்படும்.
# சுஷ்மிதா பானர்ஜி



**சுஷ்மிதா பானர்ஜி** (Sushmita Banerjee ), இவர் சுஷ்மிதா பந்தோபாத்யா என்றும், சாயிதே கமலா என்றும் அறியப்படுகிறார் (1963/1964 – 4/5 செப்டம்பர் 2013), இவர் ஒரு எழுத்தாளரும்,சமூக செயல்பாட்டாளரும் ஆவார். *காபூலி வாலர் பெங்காளி பொவ்* (1997) (காபூலி வாலாவின் பெங்காளி மனைவி) என்ற புதினத்தின் மூலம் அறியப்படுகிறார்.  

## வாழ்க்கை
மேற்கு வங்காளத்தின் தலைநகரான கொல்கத்தாவிலுள்ள நடுத்தர பெங்காளி பிராமணக் குடும்பத்தில் பானர்ஜி பிறந்தார். இவரது தந்தை உள்நாட்டு பாதுகாப்புத்துறையில் பணியாற்றியவர். இவருக்கு மூன்று சகோதரர்கள் உண்டு. ஒரு நாடக ஒத்திகையின் போது ஆப்கான் வியாபாரியும், தனது வருங்கால கணவருமான ஜான்பாஸ் கான் என்பவரை சந்தித்தார். 1988 ஜூலை மாதம் 2ந்தேதி இவருக்கு திருமணமாகியது. வேற்று மதத்தவரைத் திருமணம் செய்து கொண்டதால் இவரது குடும்பம் இவரை மணவிலக்கு பெற வற்புறுத்தினர். ஆனாலும் அதை மறுத்து ஆப்கான் சென்று தனது கணவருடன் வாழ்க்கை நடத்தினார். அவரது அண்டை வீட்டினர் சிலர், உள்ளூர் ஆப்கானிய பாரம்பரியங்களைப் பின்பற்றாமல், குறிப்பாக வீட்டிற்கு வெளியே புரூக்கா அணியாமல் இருந்தது இவருக்கு ஆபத்தை ஏற்படுத்தியிருக்கலாம் என்று தெரிவித்தனர். The பின்னர், தலிபான்கள் இந்த தாக்குதலில் தாங்கள் ஈடுபடவில்லையென மறுத்தனர்.  

## புத்தகங்கள்
1995 ஆம் ஆண்டில் சுஷ்மிதா பானர்ஜி "காபூலி வாலர் பெங்காளி பொவ்" ("ஒரு காபுலிவாலாவின் பெங்காளி மனைவி") என்ற புதினத்தை எழுதியுள்ளார். 1989 ஆம் ஆண்டில் ஆப்கானிஸ்தான் தொழிலதிபரான ஜான்பாஸ் கானுடன் தான் கொண்ட காதல் திருமணத்தின் கதை அது. 1989 ல் ஆப்கானிஸ்தானுக்கு சென்ற அவர் தாலிபான்களின் எதிர்ப்பினால், கொல்கத்தாவுக்கு தப்பித்து வந்தார்,.
# பீட்டாயீனோன்

**பீட்டாயீனோன்கள்** (*Betaenones*) என்பவை பிளியோசுபெரா பீட்டே எனப்படும் பூஞ்சையில் காணப்படும் தாவர நஞ்சு ஆகும். பல்வேறு வகையான புரதக் கினேசு நொதிகளை இச்சேர்மங்கள் தடுக்கின்றன. அவை பீட்டாயீனோன் ஏ, பீட்டாயீனோன் பி, பீட்டாயீனோன் சி என்பனவாகும்.  

அப்ளைசினா ஏரோபோபா எனப்படும் கடற்பாசியிலிருந்து தனித்துப் பிரிக்கப்படும் மைக்ரோசிபேரோப்சிசு போன்ற பூஞ்சை இனங்களிலிருந்து மேலும் இரண்டு பீட்டாயீனோன்கள் அறியப்படுகின்றன.
# காளியாட்டம்



**காளியாட்டம்**, தஞ்சை பகுதிகளில் நடக்கும் அம்மன் கோயில் திருவிழாக்களில் இடம்பெறும் நம்பிக்கை சார்ந்த மரபு ரீதியான ஆட்டக் கலையாகும். தலையில் கீரிடம், கண்களில் வெள்ளியிலான கண்மலர், கழுத்தில் நீண்ட மாலை, கையில் உடுக்கை, செந்நிற முகத்தில் வாயின் வெளியே கோரைபற்கள், இடையே தொங்கும் நாக்கு, பெருத்த மார்பு என காளி அம்மனைப்போல் வேடம் அணித்து வலம் வருகின்றனர். இவ்வாறு வலம் வருபவரை ஒருவர் இடுப்பு பகுதியில் பிடித்து வருகின்றார். எந்தக் கோயில் திருவிழாக்களில் காளி வேடமிடுன்றார்களோ அக்கோயில் திருவிழா முடியும் வரை விரதம் மேற்கொள்கின்றனர். காளிவேடம், காளி திருநடனம், காளி வீதிஉலா என பலப்பெயர்களில் அழைப்பர். இதில் பச்சைக்காளி, பவளக்காளி என இருவகைகள் உண்டு. இதன் வாயிலாக தீய சக்திகள் தனி மனிதனிடமிருந்தும், அவ்வூரிலிருந்தும் நீங்குவதாக நம்புகின்றனர்.
# பீட்டாயீனோன் ஏ



**பீட்டாயீனோன் ஏ** (*Betaenone A*) என்பது மற்ற பீட்டோயீனோன்களைப் போல ஒரு வளர்சிதை மாற்ற இரண்டாம்நிலை வளர்சிதைப் பொருளாகும். இது C<sub>21</sub>H<sub>34</sub>O<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும் பிளியோசுபெரா பீட்டே எனப்படும் பூஞ்சையிலிருந்து இது தனித்துப் பிரிக்கப்படுகிறது. பூஞ்சையால் பாதிக்கப்பட்ட சக்கரை வள்ளிக் கிழங்கு இலைகளிலிருந்து பிரித்தெடுக்கப்படும் ஏழு தாவரநஞ்சுகளும் 73% வளர்ச்சித்தடையை ஏற்படுத்துவதாக அறியப்படுகிறது
# பீட்டாயீனோன் சி



**பீட்டாயீனோன் சி** (*Betaenon C*) என்பது மற்ற பீட்டோயீனோன்களைப் போல ஒரு வளர்சிதை மாற்ற இரண்டாம்நிலை வளர்சிதைப் பொருளாகும். இது C<sub>21</sub>H<sub>34</sub>O<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிளியோசுபெரா பீட்டே எனப்படும் பூஞ்சையிலிருந்து இது தனித்துப் பிரிக்கப்படுகிறது .  

இப்பூஞ்சையால் பாதிக்கப்பட்ட சக்கரை வள்ளிக் கிழங்கு இலைகளிலிருந்து பிரித்தெடுக்கப்படும் ஏழு தாவரநஞ்சுகளும் 89% வளர்ச்சித்தடையை ஏற்படுத்துவதாக அறியப்படுகிறது. ஆர்.என்.ஏ வையும் புரதத் தொகுப்பு வினையையும் பீட்டாயீனோன் சி தடுப்பதாக அறியப்பட்டுள்ளது .
# 2-டெட்ராலோன்



**2-டெட்ராலோன்** (*2-Tetralone*) என்பது C<sub>10</sub>H<sub>10</sub>O<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமத் தொகுப்பு வினைகளில் ஓர் இடைநிலை வேதிப்பொருளாக இது தோன்றுகிறது. 2-டெட்ராலோன் ஒரு நிறமற்று எண்ணெயாகக் காணப்படுகிறது. டெட்ராலினின் கீட்டோன் வழிபெறுதியாக, ஐதரசனேற்றம் பெற்ற ஒரு நாப்தலீன் வழிப்பெறுதியாக இச்சேர்மம் வகைப்படுத்தப்படுகிறது. 1-டெட்ராலோன் இதனுடன் தொடர்புடைய மற்றொரு சேர்ம்மாகும்.  

2-நாப்தைல் ஈதர்களை ஒடுக்க வினைக்கு உட்படுத்தி பிளப்பதன் மூலம் 2-டெட்ராலோன் தயாரிக்கப்படுகிறது.  

## பயன்பாடுகள்

எல்-687, 384, நேப்பினாலோன், நேப்பாமெசோல், சிபிரோடோன், டிரையாக்சிபென் போன்ற மருந்துகள் தயாரிப்பதில் ஒரு இடைநிலை வேதிப் பொருளாக இது பயன்படுகிறது.
# வேலெரோபீனோன்



**வேலெரோபீனோன்** (*Valerophenone*) என்பது C<sub>11</sub>H<sub>14</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பியூட்டைல் பீனைல் கீட்டோன் என்ற பெயராலும் அழைக்கப்படும் இச்சேர்மம் ஒரு அரோமாட்டிக் கீட்டோன் என்று வகைப்படுத்தப்படுகிறது. நிறமற்ற நீர்ம்மான வேலெரோபீனோன் 102° செல்சியசு வெப்ப நிலையில் தீப்பற்றி எரிகிறது. பல்வேறு வகையான ஒளி வேதியியல் செயல்முறைகளை ஆய்வு செய்ய இச்சேர்மம் பயன்படுகிறது .  

கார்பனைல் ரிடக்டேசு என்ற நொதியின் செயல்பாட்டையும் இது தடுக்கிறது .
# 2,4,5-டிரைமெத்தாக்சிபுரோப்பியோபீனோன்



**2,4,5-டிரைமெத்தாக்சிபுரோப்பியோபீனோன்** (*2,4,5-Trimethoxypropiophenone*) என்பது C<sub>12</sub>H<sub>16</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2,4,5-மும்மெத்தாக்சிபுரோப்பியோபீனோன் என்ற பெயராலும் இதை அழைக்கலாம். இதுவோர் இயற்கை பீனைல்புரோபனாய்டு ஆகும். α-ஆசாரோன் தயாரித்தலில் இதுவொரு முன்னோடிச் சேர்மமாகக் கருதப்படுகிறது.  

## இயற்கைத் தோற்றம்

அத்தியாவசியமான எண்ணெய் வகைத் தாவரங்களின் பகுதிப் பொருளாக மும்மெத்தாக்சிபுரோப்பியோபீனோன் காணப்படுகிறது. பிப்பெர் மார்கினேட்டம். அகோரசு டாடாரினோவை, அசாரம் மேக்சிமம் போன்ற தாவர இனங்களில் இது இயற்கையில் காணப்படுகிறது.
# மயுமி ரகீம்



**மயுமி ரகீம்** (mayumi raheem பிறப்பு 15 செப்டம்பர் 1991) இலங்கையைச் சேர்ந்த நீச்சல் வீராங்கனை. 2006 ஆம் ஆண்டு நடைபெற்ற தெற்காசிய விளையாட்டுப் போட்டிகளில் பெண்கள் பிரிவில் 50 மீற்றர், 100 மீற்றர், 200 மீற்றர் பிரஸ்ட்ஸ்ரோக் நீச்சலில் மூன்று தங்கப்பதக்கங்கள் வென்றார். மேலும் நான்கு வெள்ளிப் பதக்கங்கள், மூன்று வெண்கல பதக்கங்கள் வென்று ஆசிய விளையாட்டுப் போட்டியில் சாதனை படைத்தார்.  

2006 ஆம் ஆண்டு ஆஸ்திரேலியாவில் மெல்போர்னில் நடைபெற்ற பொதுநலவாய விளையாட்டுப் போட்டிகளில் பெண்கள் பிரிவில் 50 மீற்றர் பிரஸ்ட்ஸ்ரோக் நீச்சலில் அரையிறுதிப் போட்டிக்குத் தெரிவானார். 2005, 2006 ஆம் ஆண்டுகளில் நடைபெற்ற உலக சாம்பியன்சிப் போட்டிகளில் இலங்கையை பிரதிநிதித்துவப்படுத்தி கலந்து கொண்டார். 2008 ஆம் ஆண்டு பெய்ஜிங் சீனாவில் நடைபெற்ற ஒலிம்பிக்கில் போட்டியிட்டார்.  

இலங்கையில் பல தேசியப் பதிவுகளை நிகழ்த்தியுள்ளார். தனது எட்டாவது வயதில் இருந்து நீச்சல் பயில ஆரம்பித்தார். 2006 ஆம் ஆண்டு தென் ஆசிய விளையாட்டுப் போட்டியின் இலங்கை தேசியக் குழுவின் தலைவராக செயற்பட்டார்.  

மயுமி தற்சமயம் சிங்கப்பூரில் வசிக்கின்றார். அங்கு தென் கிழக்காசியாவின் யுனைடட் வேர்ல்ட் கல்லூரியில் சர்வதேச இளங்கலைப் பட்டத்தை நிறைவு செய்தார். மயுமி முன்னர் இலங்கையிலும், நியுசிலாந்திலும் வசித்துள்ளார். 2006 ஆம் ஆண்டில் சிங்கப்பூர் தேசிய திறந்த சாம்பியன்சிப்பில் 200 மீற்றர் பிரஸ்ட்ஸ்ரோக் நீச்சலில் இரண்டாவது இடத்தைக் கைப்பற்றினார். இவர் 2004-07 ஆம் ஆண்டுகளில் சிங்கப்பூர் நீச்சல் கழக உறுப்பினராக இருந்தார். அங்கு ஆஸ்திரேலியப் பயிற்சியாளரான ஜான் மர்பி என்பவரின் கீழ் பயிற்சி பெற்றார். அவர் ஆஸ்திரேலியா திரும்பிய பின் முன்னால் சிங்கப்பூர் தேசிய வீரரான டேவிட் லிம் என்பவரிடம் பயிற்சி பெற்றார். பின்பு கிராஸ்ரூட் சங்கத்தில் அமெரிக்க பயிற்றுவிப்பாளரான ஜக் சிம்மன் என்பவரிடம் பயிற்சி பெறுகின்றார்.  

2010 ஆம் ஆண்டில் நடக்கவிருக்கும் தென் ஆசிய விளையாட்டுக்களில் பங்குபற்றவில்லையென அறிவித்தார்.
# அண்ணனுக்கு ஜே (2018 திரைப்படம்)



**அண்ணனுக்கு ஜே** (*Annanukku Jai*) என்பது 2018இல் வெளிவந்த அரசியல் நகைச்சுவை தமிழ்த் திரைப்படம் ஆகும். இத்திரைப்படத்தினை ராஜ்குமார் இயக்கியுள்ளார். அட்டகத்தி தினேஷ், மகிமா நம்பியார் ஆகியோர் முதன்மையானக கதாபாத்திரங்களில் நடித்துள்ளனர்.  

## நடிகர்கள்

- அட்டகத்தி தினேஷ் - மட்ட சேகர்
- மகிமா நம்பியார் -சுந்தரி
- ராதாரவி - பரசுராமன்
- மயில்சாமி (நடிகர்) - முருகேசன்
- வையாபுரி (நடிகர்) - நாராயணன்
- பாக்சர் தீனா - செல்வா
- ராமச்சந்திரன் துரைராஜ்
- பூரான் ரமேஷ்
- டைகர் தங்கதுரை
- பங்கு
- சிறீரஞ்சினி பரசுராமன் மனைவி
- ராதா
- ஹரி கிருஷ்ணன் - அனகொண்டா
- சூப்பர் குட் சுப்பிரமணியம்
- அஞ்சலி ராவ் வேணி
- விஜயமுத்து
- பாலம்பிகா
- மீரான் மைதீன்
- பட்டாபி
- தனசேகர்

## தயாரிப்பு
டிசம்பர் 2014இல் நடிகர் மற்றும் தயாரிப்பாளரரான தனுஷ், இயக்குநர் வெற்றிமாறன் ஆகியோர் இணைந்து அண்ணனுக்கு ஜே திரைப்படத்தை தயாரிப்பதாக கூறினர். 2015இல் தயாரிப்பு நிறுத்தப்பட்டது.  

பிப்ரவரி 2016 இல் திருவண்ணாமலை மாவட்டம் வேட்டவாக்கம் பகுதியில் தினேஷ் பணியாற்றினார். மீண்டும் படம் தயாரிக்கப்பட்டது.
# சரிவக எலும்பு



**சரிவக எலும்பு** (ஆங்கிலம்:**Trapezium**) 8 மணிக்கட்டு எலும்புகளில் ஒன்றாகும்.  

## அமைப்பு
சரிவக எலும்பு கையின் மணிக்கட்டில் இரண்டாம் வரிசை வெளிப்புற மணிக்கட்டு எலும்பாகும். கீழ்புறம் முதல் அங்கை முன்னெலும்புடன், மேற்புறம் படகெலும்புடன் மற்றும் உட்புறம் நாற்புறவுரு எலும்பு மேலும் இரண்டாம் அங்கை முன்னெலும்புடன் இணைத்துள்ளது. கை கட்டை விரலின் அசைவுக்கு இது பெரும்பங்குவகிக்கிறது.
# மகிமா நம்பியார்


**மகிமா நம்பியார்** என்பவர் தென்னிந்திய நடிகை ஆவார். தமிழ் மற்றும் மலையாளம் திரைப்படங்களில் பணியாற்றியுள்ளார்.  

## தொடக்க கால வாழ்க்கை மற்றும் கல்வி
கேரள மாநிலம் காசர்கோடு பகுதியிருந்து வந்தவர் இவர்.  

15 வயதில் காரியஸ்தன் என்ற மலையாள திரைப்படத்தில் நடித்தார். அதில் நடிகர் திலீப்பிற்கு சகோதரியாக நடித்தார்.  
திரைப்படத்தில் நடிக்க தயாரிப்பு வியப்பு வலியுறுத்தியது. அறிவழகி என்ற 12 ஆம் வகுப்பு படிக்கும் மாணவியாக நடித்தார். சாட்டை திரைப்படத்திற்கு பிறகு பள்ளி படிப்பை ஒரு ஆண்டு படித்து நிறைவு செய்தார். பிறகு நான்கு திரைப்படங்களில் நடித்தார். *என்னமோ நடக்குது* (2014) படத்தில் மது என்ற செவிலியராக நடித்துள்ளார். *புறவி 150சிசி*, என்ற வேங்கடேஸ் இயக்கும் திரைப்படத்திலும், மருது இயக்கத்தில் ஆனந்தி படத்திலும் நடித்துள்ளார்.  

## திரைப்படங்கள்
| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2010 | *காரியஸ்தன்* | கிருஷ்ணனுன்னி சகோதரி | மலையாளம் |  |
| 2012 | *சாட்டை (திரைப்படம்)* | அறிவழகி | தமிழ் |  |
| 2014 | *என்னமோ நடக்குது* | மது | தமிழ் |  |
| *மொசக்குட்டி* | கயல்விழி | தமிழ் |  |  |
| 2015 | *அத்தனை* | தமிழ் |  |  |
| 2017 | *குற்றம் 23* | தென்றல் | தமிழ் |  |
| *புரியாத புதிர் (2017 திரைப்படம்)* | மிதூலா | தமிழ் |  |  |
| *கொடிவீரன்* | மலர் | தமிழ் |  |  |
| *மாஸ்டர்பீஸ்* | வேதிகா | மலையாளம் |  |  |
| 2018 | *இரவுக்கு ஆயிரம் கண்கள்* | சுசீலா | தமிழ் |  |
| *அண்ணனுக்கு ஜே* | தமிழ் |  |  |  |
| 2019 | *மதுர ராஜா* | மலையாளம் |  |  |
| *ஐங்கரன்* | தமிழ் | படபிடிப்பு |  |  |
| *வாடு நேனு காது* | தெலுங்கு மொழி | படபிடிப்பு |  |  |
| *கிட்னா* | அம்பிகா | தமிழ்
மலையாளம்
கன்னடம்
தெலுங்கு | படபிடிப்பு |  |
| *அசூர குரு* | தமிழ் | படபிடிப்பு | } |  |

## ஆதாரங்கள்
# மொசக்குட்டி


***மொசக்குட்டி*** என்பது 2014 இல் வெளிவந்த தமிழ் திரைப்படம் ஆகும்.இதனை எம். ஜீவன் இயக்கியுள்ளார். ஜான் மேக்ஸ் தயாரித்துள்ளார்.  

மகிமா நம்பியார் வீரா ஆகியோர் முக்கிய கதாபாத்திரங்களில் நடித்திருக்கின்றனர்.  

## நடிகர்கள்
- வீரா
- மகிமா நம்பியார் - கயல்விழி
- ஜோர் மல்லூரி
- எம். எசு. பாசுகர்
- மீனாள்
- பசுபதி (நடிகர்)
- ஜாங்கிரி மதுமிதா
- சென்றாயன்
- சச்சின் மனோகர்
- ஆனந்த்

## இசை
இராமேசுவரம் விநாயகம் இப்படத்திற்கு இசை அமைத்துள்ளார்.  

## ஆதாரங்கள்
# நாற்புறவுரு எலும்பு



**நாற்புறவுரு எலும்பு** (ஆங்கிலம்:**Trapezoid**) 8 மணிக்கட்டு எலும்புகளில் ஒன்றாகும்.  

## அமைப்பு
இது இரண்டாம் வரிசை மணிக்கட்டு எலும்புகளில் சிறிய எலும்பாகும். சரிவக எலும்பு மற்றும் தலையுரு எலும்புக்கு இடையில் அமைந்துள்ளது. இவ்வெலும்பு நான்கு எலும்புகளுடன் இணைந்துள்ளது.  
மேற்புறம் படகெலும்புடன், கீழ்புறம் இரண்டாம் அங்கை முன்னெலும்புடன், வெளிப்புறம் சரிவக எலும்புடன் மற்றும் உட்புறம் தலையுரு எலும்புடன் இணைந்துள்ளது.
# மதராசுப் படையணி


**மதராசுப் படையணி** அல்லது **மெட்ராஸ் ரெஜிமெண்ட்** என்பது இந்தியத் தரைப்படையின் காலாட்படைப் பிரிவுகளுள் பழைமையான ஒரு படையணி ஆகும். இது 1750-களில் துவக்கப்பட்டது. இது பிரித்தானிய இந்திய இராணுவத்திலும் விடுதலைக்குப் பிறகு இந்தியத் தரைப்படையிலும் பங்குகொண்டு பல போர்களில் சண்டையிட்டுள்ளது.  

ஐ.நா அமைதிப்பணிகளில் ஈடுபட்டிருக்கும் மதராசுப் படையணி வீரர்கள்- 2007-இல்]]  

## தற்போதைய வலிமை
இது 20 படைப்பிரிவுகளைக் கொண்டுள்ளது. இப்படையணி பெரும்பாலும் தமிழ்நாடு, கேரளம், ஆந்திரம், கர்நாடக மாநிலங்களில் இருந்தே ஆட்களைக் கொண்டுள்ளது. இவற்றின் அதிகாரிகள் நாட்டின் எப்பகுதியைச் சேர்ந்தவராகவும் இருக்கலாம்.
# அக்சும் பேரரசு



**அக்சும் பேரரசு** (**Kingdom of Aksum**) வடக்கு எத்தியோப்பியா மற்றும் எரித்திரியா பகுதிகளை, கிபி 100 முதல் கிபி 960 வரை ஆண்ட அக்சும் அரச மரபினர் ஆவார்.வலிமை வாய்ந்த அக்சும் பேரரசர்கள் தங்களை மன்னர்களின் மன்னர் என அழைத்துக் கொண்டனர்.  

அக்சும் பேரரசு புகழின் உச்சத்தில் இருந்த போது தற்கால எரித்திரியா, சீபூத்தீ, எத்தியோப்பியா, சோமாலியா, சூடான், எகிப்து மற்றும் யேமன் வரை அக்சும் பேரரசு பரவியிருந்தது. இதன் தலைநகரான *அக்சும் நகரம்* தற்கால எத்தியோப்பியாவில் உள்ளது. அக்சும் பேரரசில் முதலில் பல கடவுள் வழிபாடு இருந்தது. பின்னர் யூதம் மற்றும் கிறித்தவதமும் பரவியது.  

ரோமப் பேரரசுக்கும், பண்டைய இந்தியாவிற்கும் இடையே அக்சும் பேரரசு முக்கிய வணிக மையமாக விளங்கியது. நாடுகளுக்கு இடையேயான வணிகத்திற்கு உதவியாக தேவையான தங்க நாணயங்களை அக்சும் இராச்சியத்தினர் வெளியிட்டனர்.  

கிபி 330-இல், அக்சும் பேரரசர் *எசுன்னா* கிபி 330-இல் தற்கால சூடானில் இருந்த குஷ் இராச்சியத்தை கைப்பற்றியதன் அடையாளமாக, கற்பலகையில் தன் வெற்றி குறித்து கல்வெட்டு குறிப்பு ஒன்றை நிறுவியுள்ளார்.மேலும் அக்சும் ஆட்சியாளர்கள் அரேபியத் தீபகற்ப பகுதிகளின் அரசியலில் தொடர்ந்து தலையிட்டதுடன், சவூதி அரேபியாயின் ஹெஜாஸ் பகுதியை ஆண்ட ஹிமைரைட்டுகளின் இராச்சியத்தைக் கைப்பற்றி ஆட்சிப்பரப்பை விரிவுப்படுத்தினர்.  

மானி சமயத்தை நிறுவிய இறைத்தூதர் மானி (இறப்பு:கிபி 274) தனது குறிப்பில், தம்காலத்தில் சிறப்புடன் விளங்கிய நான்கு பேரரசுகளில் அக்சும் பேரரசும் ஒன்று எனக்குறித்துள்ளார். மற்றைய பேரரசுகள் பாரசீகப் பேரரசு, உரோம் மற்றும் சீனப் பேரரசு ஆகும்.  

எத்தியோப்பாவில் கிறித்துவம் பரவுவதற்கு முன்னர், அக்சும் இராச்சியத்தினர் சமய வழிபாட்டிற்கு பல உருவச்சிலைகளை நிறுவியிருந்தனர். அவைகளில் ஒன்று 90 அடி உயரச் சிலையாகும். அக்சும் ஆட்சியாளர் எசுன்னாவின் (320–360) ஆட்சிக்காலத்தில், கிபி 320-இல் கிறித்தவம் அரச சமயமாக ஏற்றுக்கொள்ளப்பட்டது.  
கிபி 4-ஆம் நூற்றாண்டு முதல் அக்சும் இராச்சியம், எத்தியோப்பியா என அழைக்கப்பட்டது.  

கிபி 622-இல் முகமது நபித் தோழர்களை, குறைசி மக்கள் சவூதி அரேபியாவின் ஹெஜாஸ் பகுதிகளிலிருந்து விரட்டியடிக்கப்பட்டபோது, அக்சும் இராச்சியத்தில் அடைக்கலம் அடைந்தனர்.  

அரசி சிபா]]  
இறைவன் வழங்கிய உடன்படிக்கைப் பெட்டி தமது நாட்டிற்குரியது என்றும், சிபா அரசி தமது நாட்டு அரசி என்று அக்சும் இராச்சியத்தினர் உரிமை கோருகிறார்கள்.  

கிபி 520-இல் அக்சும் பேரரசர் கலேப் யேமன் மீது படையெடுத்து, கிறித்துவர்களை பழிவாங்கிக் கொண்டிருந்த யூதர்களின் ஹிமையாரைட்டு இராச்சிய மன்னர் தூ நுவாசை வென்றார். 50 ஆண்டுகள் அரேபிய இராச்சியம் அக்சும் இராச்சியத்தின் பாதுகாப்பில் இருந்தது.  

### வீழ்ச்சி
மத்திய கிழக்கில் இசுலாமின் எழுச்சிக்குப் பின், வடக்கு மற்றும் கிழக்கு ஆப்பிரிக்கா இராச்சியங்கள், இசுலாமிய கலீபாக்களால் வீழ்த்தப்பட்ட போது, அக்சும் இராச்சியம், கலீபாக்களின் சிற்றரசாக விளங்கியது. கிபி 940-இல் அக்சும் இராச்சியம் கலீபகத்தால் உள்வாங்கப்பட்டு முடிவிற்கு வந்தது.  

## இதனையும் காண்க
- எத்தியோப்பியாவின் வரலாறு
- எத்தியோப்பியப் பேரரசு
- குஷ் இராச்சியம்

## படக்காட்சிகள்
# இரவுக்கு ஆயிரம் கண்கள்


**இரவுக்கு ஆயிரம் கண்கள்** என்பது 2018 இல் வெளிவந்த தமிழ் அதிரடித் திரைப்படம் ஆகும். இதனை மு. மாறன் இயக்கியுள்ளார்.  

அருள்நிதி, அஜ்மல் அமீர், மகிமா நம்பியார், வித்யா பிரதீப், சாயா சிங், சுஜா வருணீ போன்றோர் முக்கிய கதாப்பாத்திரத்தில் நடித்திருந்தனர். ஆனந்த் ராஜ் (நடிகர்), ஜான் விஜய், லட்சுமி ராமகிருஷ்ணன், மற்றும் ஆடுகளம் நரேன் போன்றோரும் நடிக்கின்றனர். சாம் சிஎஸ் இசையமைத்துள்ளார்.  

## நடிகர்கள்

- அருள்நிதி - பரத்
- அஜ்மல் அமீர் - கணேஷ்
- மகிமா நம்பியார் - சுசீலா
- வித்யா பிரதீப் - அனிதா
- சாயா சிங் -ரூபலா
- சுஜா வருணீ - மாயா
- ஆனந்த் ராஜ் (நடிகர்) - முருகேசன்
- ஜான் விஜய் - வசந்த்
- லட்சுமி ராமகிருஷ்ணன் வைஜெயந்தி
- ஆடுகளம் நரேன் நரேன் வைத்தியநாதன்
- அபினைய சிறீ
- அச்யுதா குமார்

*குலமகள் ராதை* (1963) என்ற திரைப்படத்தில் வருகின்ற இரவுக்கு ஆயிரம் கண்கள் என்ற பாடல் வரியை தலைப்பாக வைத்தனர். இப்படத்தின் இயக்குநர் மு. மாறன் ராகவா லாரன்ஸ் மற்றும் கே. வி. ஆனந்த் அவர்களுடன் துணை இயக்குனராகப் பணியாற்றினார்.  

*குற்றம் 23* (2017) திரைப்படத்தில் நடித்தால் மகிமாவை செவிலியர் கதாப்பாத்திரத்தில் நடிக்க வைத்தார்.  
## கதைமாந்தர் பெயர்ச் சிறப்பு
இப்படத்தின் முக்கிய கதைமாந்தர்கள் அனைவருக்கும் பிரபல தமிழ் மர்மக்கதை எழுத்தாளர்களின் துப்பறியும் ஆஸ்தான கதாபாத்திரங்களின் பெயர் வைத்து பாத்திரப் படைப்பை படைத்திருப்பது சிறப்பாகும்.  
பரத்&சுசீலா பட்டுக்கோட்டை பிரபாகர், நரேந்திரன்&வைஜெயந்தி- அனிதா முருகேசன் சுபா, கணேஷ்&வசந்த் சுஜாதா, விவேக்&ரூபலா ராஜேஷ்குமார் ஆகியோரின் பிரதான கதாபாத்திரங்களாகும் .
# தலையுரு எலும்பு



**தலையுரு எலும்பு** (ஆங்கிலம்:**Capitate**) 8 மணிக்கட்டு எலும்புகளில் ஒன்று.  

## அமைப்பு
இரண்டாம் வரிசை மணிக்கட்டு எலும்பான இது மனித உடலில் உள்ள பெரிய மணிக்கட்டு எலும்பாகும். தலையுரு எலும்பு நாற்புறவுரு எலும்பு மற்றும் கொக்கி எலும்பு இடையே அமைந்துள்ளது. கீழ்புறம் மூன்றாம் அங்கை முன்னெலும்பு பகுதியளவு இரண்டாம் அங்கை முன்னெலும்பு மற்றும் நான்காம் அங்கை முன்னெலும்பு, மேற்புறம் படகெலும்பு மற்றும் பிறைக்குழி எலும்பும், உட்புறம் கொக்கி எலும்பும், வெளிப்புறம் நாற்புறவுரு எலும்பும் இணைந்துள்ளது.
# கலாரஞ்சினி



**கலாரஞ்சினி** என்பவர் இந்திய நடிகை ஆவார். 1980 களில் நடிகையாக திரைப்படங்களில் பணியாற்றினார். ஊர்வசி, கல்பனா போன்றோர் இவரது சகோதரிகள். 1980 களில் வெற்றிகரமான நடிகையாக இருந்தார். பின்பு தொலைக்காட்சி நிகழ்ச்சிகளில் பணியாற்றினார்.  

### தமிழ்
| ஆண்டு | தலைப்பு | கதாப்பாத்திரம் | குறிப்பு |
| --- | --- | --- | --- |
| 2015 | *36 வயதினிலே* | தமிழ் செல்வன் அம்மா | மறு ஆக்கம் |
| 2012 | ''இத்தனை நாளாய் எங்கிருந்தாய்' |  |  |
| 1998 | *இனியவளே* | ராமநாதன் மனைவி |  |
| 1997 | *பெரிய இடத்து மாப்பிள்ளை* | சின்னவர் மனைவி |  |
| 1997 | *தாலி புதுசு (திரைப்படம்)* | கலா |  |
| 1996 | *மேட்டுக்குடி (திரைப்படம்)* | சிவகமி |  |
| 1995 | *முறை மாப்பிள்ளை* | ராஜாவின் மனைவி |  |
| 1995 | *சந்திரலேகா* | சந்திரலேகா அம்மா |  |
| 1995 | *விஷ்ணு* | நிர்மலா |  |
| 1987 | *காவலன் அவன் கோவலன்* | குமாரி சாரி |  |
| 1982 | *மஞ்சள் நிலா* | வசந்தா |  |
| 1982 | *ஊரும்‌ உறவும்* | ரூபா |  |
| 1981 | *அன்று முதல் இன்று வரை* | லட்சுமி |  |

## ஆதாரங்கள்
# கொக்கி எலும்பு



**கொக்கி எலும்பு** (ஆங்கிலம்:**Hamate**) 8 மணிக்கட்டு எலும்புகளில் ஒன்றாகும்.  

## அமைப்பு
கொக்கி எலும்பு இரண்டாம் வரிசை மணிக்கட்டு எலும்புகளில் உட்புறமுள்ள எலும்பாகும். கொக்கி எலும்பு 5 எலும்புகளுடன் இணைந்துள்ளது. அவை முறையே மேற்புறம் பிறைக்குழி எலும்புடன், கீழ்புறம் நான்காம் மற்றும் ஐந்தாம் அங்கை முன்னெலும்புகள்டன், உட்புறம் முப்பட்டை எலும்புடன் மேலும் வெளிப்பு தலையுரு எலும்புடன் இணைந்துள்ளது. கொக்கி எலும்பின் கொக்கி போன்ற பகுதி அதன் மேற்புறத்தில் உட்புறமாக அமைந்துள்ளது.
# அனில் குமார் (இயக்குநர்)



**அனில்** என்பவர் மலையாள திரைப்படத் துறையில் இயக்குநராக உள்ளவர். முப்பத்தியொரு திரைப்படங்களை மலையாளத்தில் எடுத்துள்ளார். பாபு நாராயண் என்பவருடன் இணைந்து இருபது படங்களை இயக்கியவர்.  

## குடும்பம்
கல்பனா என்பவரை 1998 இல் திருமணம் செய்து கொண்டார். 2012 இல் விவாகரத்து செய்தார். 25 சனவரி 2016 இல் கல்பனா இறந்தார். கல்பனா இறக்கும் வரை சீறிமயி எனும் ஒரே மகள் கல்பனாவுடன் வாழ்ந்து வந்தார்.
# மூக்குச்சுவர் எலும்பு



**மூக்குச்சுவர் எலும்பு** (ஆங்கிலம்:**Vomer**) என்பது 14 முகவெலும்புகளில் ஒரு எலும்பு ஆகும்.  

## அமைப்பு
மூக்குச்சுவர் எலும்பு 6 எலும்புகளுடம் இணைந்துள்ளது. மண்டையோடு எலும்புகளான நெய்யரியெலும்பு மற்றும் ஆப்புரு எலும்புடன், முகவெலும்புகளான இரு மேல்தாடை எலும்பு மற்றும் இரு அண்ணவெலும்புகளுடன் இணைந்துள்ளது.
# மேல்தாடை எலும்பு



**மேல்தாடை எலும்பு** (*maxilla*) என்பது முகவெலும்புகளில் உள்ள இணைந்த இரு எலும்புகள் ஆகும். இவ்வெலும்பு அண்ணவெலும்புடன் இணைந்து வாய் மேற்கூரையை உருவாக்குகிறது.  

## அமைப்பு
ஒவ்வொரு மேல்தாடை எலும்பும் 9 எலும்புகளுடன் இணைந்துள்ளது.  
மண்டையோடு எலும்புகளான நுதலெலும்பு மற்றும் நெய்யரியெலும்பு, முகவெலும்புகளில் மூக்கெலும்பு, கன்ன எலும்பு, கண்ணீர்க் குழாய் எலும்பு, கீழ்மூக்கு சங்கெலும்பு, மூக்குச்சுவர் எலும்பு, அண்ணவெலும்பு மற்றும் எதிர்புற மேல்தாடை எலும்புடன் இணைந்துள்ளது.
# டையெத்தினைல்பென்சீன் ஈரெதிர்மின்னயனி

**டையெத்தினைல்பென்சீன் ஈரெதிர்மின்னயனி** (*Diethynylbenzene dianion*) என்பது ஒரு பென்சீன் மூலக்கூறுடன் புரோட்டான் நீக்கப்பட்ட இரண்டு எத்தினைல் எதிர்மின் அயனிகள் இணைக்கப்பட்டிருப்பதைக் குறிக்கிறது. இரண்டு கார்பன் அணுக்களின் அமைவிடத்தைப் பொறுத்து மூன்று மாற்றியன்கள் இருப்பதற்கான சாத்தியம் உள்ளது.  

- ஆர்த்தோ-டையெத்தினைல்பென்சீன் ஈரெதிர்மின்னயனி
- மெட்டா-டையெத்தினைல்பென்சீன் ஈரெதிர்மின்னயனி
- பாரா-டையெத்தினைல்பென்சீன் ஈரெதிர்மின்னயனி

இவை மூன்றும் நன்கு அறியப்பட்ட வலிமையான மூன்று காரங்களாகும் . ஆத்திரேலியாவில் நிறை நிறமாலையியல் சோதனைகளின் போது ஆராய்ச்சியாளர்கள் இக்காரத்தை உருவாக்கினார்கள் .எத்தினைல் குழுக்கள் நெருக்கமாக அமைந்துள்ள மாற்றியன்கள் வலிமையான காரங்களாக உள்ளன. தொடர்புடைய பீனைலீன்டைபுரோப்பியோலேட்டு ஈரெதிர்மின் அயனிகளை உருவாக்கி பின்னர் நடுநிலையான கார்பனீராக்சைடு மூலக்கூறுகளாக முனைகளிலுள்ள நான்கு ஆக்சிசன் அணுக்களையும் இரண்டு கார்பன் அணுக்களையும் நீக்குவதன் மூலம் அம்மாற்றியன்கள் உருவாக்கப்படுகின்றன .
# பென்டாபுளோரோபீனைல் எசுத்தர்



**பென்டாபுளோரோபீனைல் எசுத்தர்கள்** (*Pentafluorophenyl esters*) என்பவை RC(O)OC<sub>6</sub>F<sub>5</sub> என்ற பொது வாய்ப்பாட்டால் விவரிக்கப்படும் எசுத்தர் சேர்மங்களாகும். அணுக்கருநாட்டத் தாக்குதலால் இவை எளிதில் பாதிக்கப்படுகின்றன. பென்டாபுளோரோபீனால் சேர்மத்திலிருந்து (HOC<sub>6</sub>F<sub>5</sub>). இவை வருவிக்கப்படுகின்றன. உயிரி மூலக்கூறுகளில் உள்ள முதல்நிலை அமீன்களுடன் புளோரசீன் அல்லது எப்டீன் போன்ற புளோரோபோர் சேர்மங்களை இணைக்கப் பயனுள்ளதாக இது செயல்படுகிறது or haptens. ஆய்வக பெப்டைடு தொகுப்பு வினையிலும் இவை மிகுந்த பயனளிக்கின்றன. சக்சினிமிடைல் எசுத்தர்கள் மற்றும் இது போன்ற தொடர்புள்ள பல்வேறு முகவர்கள் போல அமைடு பிணைப்புகளை பென்டாபுளோரோபீனைல் எசுத்தர்கள் உற்பத்தி செய்கின்றன. இணைதல் வினைகளின் போது தன்னிச்சையாக நிகழும் நீராற்பகுப்பு வினைகளால் இவை குறைவாகப் பாதிக்கப்படுகின்றன என்பதால் இத்தகைய எசுத்தர்கள் மிகுந்த பயனளிக்கும் சேர்மங்களாக உள்ளன  

.
# நவ்னீத் கௌதம்



**நவ்னீத் கௌதம்** (*Navneet Gautam*) ஆண்கள் கபடி விளையாட்டில் இந்தியாவின் சார்பாக விளையாடக்கூடியவர் ஆவார். 2010 ஆம் ஆண்டு சீனாவின் குவாங்சௌ நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் நவ்னீத் கௌதமும் ஓர் உறுப்பினராக இருந்தார்
# யாசுமெர்



**யாசுமெர்** (*Jasmer*) ஆண்கள் கபடி விளையாட்டில் இந்தியாவின் சார்பாக விளையாடக்கூடியவர் ஆவார். இவர் 1983 ஆம் ஆண்டு மே மாதம் 7 ஆம் நாள் பிறந்தார். 2010 ஆம் ஆண்டு சீனாவின் குவாங்சௌ நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் நவ்னீத் யாசுமெரும் ஓர் உறுப்பினராக இருந்தார்
# பிரிதிலதா வதேதர்



**பிரிதிலதா வதேதர்** (*Pritilata Waddedar*) (5 May 1911 – 23 செப்டம்பர் 1932) இந்திய சுதந்திர விடுதலை இயக்கத்தில் செல்வாக்கு பெற்ற ஒரு வங்கதேச புரட்சிகர தேசியவாதி ஆவார். சிட்டகொங் , டாக்கா ஆகிய இடங்களில் ஆரம்பக் கல்வியை முடித்தபின், கொல்கத்தா பெதுன் கல்லூரியில் மெய்யியல் பிரிவில் பட்டம் பெற்றார்.  

சிறுது காலத்திற்கு பள்ளி ஆசிரியராக பணிபுரிந்த பிறகு, பதினைந்து புரட்சியாளர்கள் குழுவை வழி நடத்தி வந்த சூரியா சென் தலைமையில் ஒரு புரட்சிகர குழுவில் இணந்தார். "நாய்களுக்கும் இந்தியர்களுக்கும் அனுமதியில்லை" என்று ஒரு குறியீட்டு பலகை இருந்த புரட்சியாளர்கள் விடுதியினைத் தாக்கிய பின்னர், பிரித்தானிய காவலர்கள் கைது செய்வதைத் தவிர்க்க, பொட்டாசியம் சயனைடு உட்கொண்டு தற்கொலை செய்து கொண்டார்.  

## இளமை வாழ்க்கை

பிரிதிலதா, வைத்ய பிராமண குடும்பத்தில் சிட்டகொங் மாகாணத்தின் ( தற்போது வங்காளதேசம் ). பாட்டியா உபசில்லாவிலுள்ள தால்காட் கிராமத்தில் 1911 மே 5 அன்று பிறந்தார். "வதேதர்" என்பது இவரது குடும்பத்தின் மூதாதையர்களின் பெயராகும். இவரது தந்தை ஜகபந்து வதேதர் சிட்டகொங் நகராட்சியில் ஒரு எழுத்தராக இருந்தார். இவரது பெற்றோருக்கு இவரையும் சேர்த்து மதுசூதன், கனகலதா,சாந்திலதா,ஆஷாலதா, சந்தோஷ் என்ற ஆறு குழந்தைகள் பிறந்தனர். இவருக்கு 'ராணி' என்ற செல்லப்பெயர் உண்டு. பள்ளியில் மாணவிகள் இவரை "உஷா தி" என அழைத்தனர். இவரது மாணவர்களிடம் தேசியவாதத்தை ஊக்குவிப்பதற்காக இராணி இலட்சுமிபாய் கதைகளைப் பயன்படுத்தினார். "*சிட்டகொங் ஆமரி ரெய்டர்ஸ் *"என்ற நூலில், "கல்பனா தத்தா" இவ்வாறு எழுதுகிறார், "எதிர்காலத்தைப் பற்றி பள்ளி நாட்களில் எங்களுக்குத் தெளிவான யோசனை இல்லை. சில நேரங்களில் எங்களை நினைத்து பயப்படாமல் இருக்க இராணி இலட்சுமிபாய் உத்வேகத்தை அளித்தார்." கலை மற்றும் இலக்கியம் பிரிட்டிலடாவிற்கு பிடித்த பாடங்கள் ஆகும். 1928ஆம் ஆண்டில் டாக்டர் கஸ்தகிர் அரசுப் பள்ளியிலிருந்து வெளியேறி, 1929ஆம் ஆண்டில், டாக்கா ஈடன் கல்லூரியில், சேர்ந்தார். டாக்கா இடைநிலைத் தேர்வு வாரியத்தின் வருடாந்தரத் தேர்வுகளில் பங்கேற்ற அனைத்து மாணவர்களிலும் இவர் முதலிடம் வகித்தார். ஈடன் கல்லூரியில் மாணவராக, இவர் பல்வேறு சமூக நடவடிக்கைகளில் பங்கு பெற்றார். இலீலா நாக் என்பவரது தலைமையிலான "சிறீசங்கம்" என்ற குழுவில் "தீபாலி சங்கம் என்ற நிகழ்ச்சியினை வழங்கினார்.  

### கல்கத்தாவில்
பிரிதிலதா உயர்கல்வி பயில, கொல்கத்தாவிற்கு சென்று பெதுன் கல்லூரியில் சேர்ந்து, கல்லூரியில் தத்துவ பாடத்தில் பட்டம் பெற்றார். இருப்பினும், இவரது பட்டத்தை கொல்கத்தா பல்கலைக்கழக பிரித்தானிய அதிகாரிகள் 2012இல் நிறுத்தி வைத்தனர். இவரது இறப்பிற்குப் பின்னர், பினா தாஸ் மற்றும் இவரது சான்றிதழ்களை தகுதி வாய்ந்தவராக்கினர்.  

## புரட்சிகர நடவடிக்கைகள்

### சூர்யா சென்னின் புரட்சிகர குழுவில் சேர்தல்

## தாக்கம்

வங்காளதேச எழுத்தாளர் செலினா உசைன், ஒவ்வொரு பெண்ணிற்கும் இவர் சிறந்த எடுத்துக் காட்டாய் விளங்குவதாக கூறுகிறார். ஒவ்வொரு ஆண்டும் வங்காளதேசத்திலும், இந்தியாவின் பல்வேறு இடங்களிளும் இவரது பிறந்த நாளானது கொண்டாடப்படுகிறது. சிட்டகொங்கில் உள்ள போல்காலி உபாசிலாவின் முகுந்தா ராம் காட்டுக்கும் சாஹித் அப்துஸ் சாப்பூர் சாலைவரை பிரிதிலதா வதேதர் என்ற இவரது பெயர் வைக்கப்பட்டுள்ளது. 2012 ஆம் ஆண்டில், இவரது ஒரு வெண்கல சிற்பம் ஐரோப்பிய விடுதுக்கு அருகில் உள்ள பகர்தாலி இரயில்வே பள்ளி முன் அமைக்கப்பட்டது. இவரது பெரிய-மருமகள் சாஷ் சர்கார், பிரித்தானிய பத்திரிகையாளரும், கல்வியாளரும் ஆவார்.  

## காட்சிப் பொருள்கள்

## மேலும் பார்க்க
- குதிராம் போஸ்
- ஜத்தீந்திர நாத் தாஸ்
# கீழ்த்தாடை எலும்பு



**கீழ்த்தாடை எலும்பு** (mandible) 14 முகவெலும்புகளில் ஒன்று.  

## அமைப்பு
இது முகவெலும்புகளில் பெரியதும், வலுவானதும், கீழே உள்ளதும் மற்றும் அசையக்கூடியதுவான எலும்பாகும். பிறக்கும்போதுள்ள இடது, வலது பகுதிகள் பின் இணைகின்றன. கீழ்த்தாடை எலும்பு கடைநுதலெலும்புடன் இணைந்துள்ளது. கீழ்த்தாடையின் மேற்புறத்தில் கீழ்த்தாடை பற்கள் இணைந்துள்ளன.
# இலட்சுமன் சிங் செயந்தி



**இலட்சுமன் சிங் செயந்தி** (*Lakshman Singh Jayanthi*) மகளிர் கபடி விளையாட்டில் இந்தியாவின் சார்பாக விளையாடக்கூடியவர் ஆவார். 2014 ஆம் ஆண்டு கொரியாவின் இஞ்சியோன் நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் இலட்சுமண் சிங் செயந்தியும் ஓர் உறுப்பினராக இருந்தார்.
# குர்பிரீத் சிங் (கபடி)



**குர்பிரீத் சிங்** (*Gurpreet Singh*) கபடி விளையாட்டில் இந்தியாவின் சார்பாக விளையாடக்கூடியவர் ஆவார். 1979 ஆம் ஆண்டு அக்டோபர் மாதம் 29 ஆம் நாள் இவர் பிறந்தார். 2014 ஆம் ஆண்டு கொரியாவின் இஞ்சியோன் நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் குர்பிரீத் சிங்கும் ஓர் உறுப்பினராக இருந்தார் .
# சனாகன்பீ தேவி



**சனாகன்பீ தேவி** (*Sanahanbi Devi*) மகளிர் கபடி விளையாட்டில் இந்தியாவின் சார்பாக விளையாடக்கூடியவர் ஆவார். 2010 ஆம் ஆண்டு சீனாவின் குவாங்சௌ நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் சனாகன்பீ தேவியும் ஓர் உறுப்பினராக இருந்தார்
# சுசுமிதா பவார்



**சுசுமிதா பவார்** (*Sushmita Pawar*) மகளிர் கபடி விளையாட்டில் இந்தியாவின் சார்பாக விளையாடக்கூடியவர் ஆவார். 2014 ஆம் ஆண்டு கொரியாவின் இஞ்சியோன் நகரில் நடைபெற்ற ஆசிய விளையாட்டுப் போட்டிகளில் தங்கப்பதக்கம் வென்ற கபடி அணியில் சுசுமிதா பவாரும் ஓர் உறுப்பினராக இருந்தார்
# ஏக்தா பிஷ்ட்



**ஏக்தா பிஷ்ட்** (Ekta Bisht) இந்தியாவின் துடுப்பாட்ட வீராங்கனை. இவர் இடது கை மட்டையாளர் மற்றும் இடதுகை சுழல் பந்து வீசுபவர். உத்தராகண்டம் மாநிலத்திலிருந்து வந்து இந்தியாவிற்காக விளையாடிய முதல் சர்வதேச பெண் போட்டியாளர் ஆவார்.  

## இளமை வாழ்க்கை
ஏக்தா பிஷ்ட் 1986 பிப்ரவரி 8 அன்று உத்தராகண்டம் மாநிலத்தின் அல்மோராவில் குந்தன் சிங் பிஷ்ட் மற்றும் தாரா பிஷ்ட் என்பவர்களுக்கு மகளாகப் பிறந்தார். இவரது தந்தை 1988இல் இந்தியத் தரைப்படையில் ஹவில்தாராக பணியாற்றியுள்ளார். இவருக்கு இரண்டு உடன்பிறப்புகள் உண்டு. பிஸ்த் ஆறு வயதில் கிரிக்கெட் விளையாட ஆரம்பித்தார். ஆண்கள் அணியில் இவர் மட்டுமே பெண்ணாக் இருந்ததால் பெரும்பாலான பார்வையாளர்களை ஈர்த்தது. இவரது தந்தை குந்தன் சிங் பிஷ்ட் ஓய்வூதியம் மட்டுமே பெற்று வந்ததால், குடும்பத்தின் வருவாயை கூடுதலாக்கவும், தனது மகளின் கிரிக்கெட் வாழ்க்கைக்கும் அல்மோராவில் ஒரு தேநீர் கடை ஒன்றை திறந்தார். ஏக்தா பிஷ்ட் வட மண்டல குமாவோன் பல்கலைக்கழக விளையாட்டு அணித் தலைவராக இருந்தார். அவரது தந்தையின் இராணுவ ஓய்வூதியமும் அதிகரித்ததைத் தொடர்ந்து, குடும்பத்தினர் தேயிலை கடைகளை மூடினார்கள்.  

## தொழில்

பிஷ்ட், 2006 ஆம் ஆண்டில் உத்தராகண்டம் கிரிக்கெட் அணியின் தலைவராக ஆனார். 2007 ஆம் ஆண்டு முதல் 2010 வரை உத்தரபிரதேசம் கிரிக்கெட் அணிக்காக விளையாடினார்.. பிஷ்ட் 2011இல் இந்தியப் பெண்கள் துடுப்பாட்ட அணிக்காக தேர்ந்தெடுக்கப்பட்டார்.  

இவரது முதல் போட்டி 2011 ஜூலை 2 அன்று ஆஸ்திரேலியாவிற்கு எதிரானது. 2012 அக்டோபர் 3 அன்று, பிஷ்ட் இந்தியாவிற்காக முதல் மூன்று விக்கெட்டுகளை எடுத்தார். கொழும்பு, இலங்கையில் நடந்த 20 ஓவர் பெண்கள் சர்வதேச ஒரு நாள் போட்டியில் இலங்கை அணி 100 ஓட்டங்களுக்கு. 8 விக்கெட்டுகளை இழந்திருந்த போது கடைசி ஓவரில் இவர் இச்சாதனையை நிகழ்த்தினார். 2017இல் நடைபெற்ற பெண்கள் உலகக் கோப்பை இறுதிப் போட்டியில் இவர் விளையாடினார். இதில் இங்கிலாந்து தேசிய பெண்கள் கிரிக்கெட் அணியிடம் இந்திய அணி ஒன்பது ஓட்டங்கள் வித்தியாசத்தில் போட்டியை இழந்தது.  

டிசம்பர் 2017 ஆம், ஆண்டின் சர்வதேச மகளிர் ஒரு நாள் அணி மற்றும் இந்திய மட்டைப்பந்து பெண்கள் டி 20 அணி ஆகியவற்றிற்கு தேர்ந்தெடுக்கப்பட்டார். இரு அணிகளிலும் தேர்ந்தெடுக்கப்பட்ட ஒரே வீரர் இவர் ஆவார். 2018 ஆம் ஆண்டு அக்டோபரில் மேற்கிந்திய தீவுகளில் நடைபெற்ற சர்வதேச மகளிர் உலக இருபது ஓவர் போட்டியில் இந்திய அணியில் இடம்பெற்றார்.  

2017 பெண்கள் உலகக் கோப்பை உலகக் கோப்பையில் பிஷ்ட், பாக்கிஸ்த்தான் அணிக்கு எதிராக 18 ஓட்டங்கள் அளித்து 5 விக்கெட்டுகளை வீழ்த்தியதை அடுத்து 95 ஓட்டங்கள் இந்திய அணி வித்தியாசத்தில் வெற்றி பெற்றது.. மேலும், அதே ஆண்டில் பிப்ரவரியில் இலங்கைக்கெதிராக 8 ஓட்டங்கள் அளித்து 5 விக்கெட்டுகளை வீழ்த்தினார். 12 ஆண்டுகளுக்கு முன்பு (2005) இந்திய அணியில் இடம் பெற்று காயமடைந்ததனால் போட்டியை விட்டு நடுவே வெளியேறினாலும். 2017 வெற்றிக்குப் பின்னர் தன்னை மீட்டுக்கொண்டார்.  

2018 நவம்பரில், அவர் 79 ஒருநாள் போட்டிகளிலும், 50 இருபது ஓவர் போட்டிகளிலும் சராசரியாக 21.98 மற்றும் 14.50 சராசரியைக் கொண்டிருந்தார். 2017 ம் ஆண்டு ஒருநாள் சர்வதேசப் போட்டியில் இரண்டாவது அதிக விக்கெட் எடுத்த வீரராக இருந்தார். 167 போட்டிகளில் 29 விக்கெட்டுகளுடன் 17.27 சராசரி கொண்டு விளையாடினார். 29 சர்வதேச விக்கெட்களுடன் 100 விக்கெட் வீழ்த்திய ஐந்தாவது இந்திய பெண் மற்றும் ஒருநாள் சர்வதேச போட்டிகளில் இந்தியாவின் ஐந்தாவது விக்கெட் வீரர் ஆவார்.. இவரின் கள செயல்பாடுகள் சிறப்பாக உள்ளதாக சச்சின் டெண்டுல்கர் பாராட்டினார்.
# அனுராதா பிசுவால்


**அனுராதா பிசுவால்** (*Anuradha Biswal*) ஓர் இந்திய தடகள விளையாட்டு வீர்ர் ஆவார்.. இவர் 1975 ஆம் ஆண்டு சனவரி மாதம் முதல் தேதியில் பிறந்துள்ளார். ஒடிசா மாநிலத்தைச் சேர்ந்த அனுராதா 100 மீட்டர் தடைதாண்டும் ஓட்டப்போட்டியில் வல்லமை பெற்றிருந்தார். 100 மீட்டர் தடைதாண்டும் ஓட்டப்போட்டியின் அப்போதைய தேசிய சாதனையான 13.38 வினாடிகள் இவருக்குச் சொந்தமானதாகும். 2002 ஆம் ஆண்டு ஆகத்து 26 இல் அனுராதா இச்சாதனையை நிகழ்த்தியிருந்தார். தில்லி வளர்ச்சி கழக-இராசா பாலேந்திர சிங் சுழற்சி போட்டிகள் தில்லி நேரு விளையாட்டரங்கில் நடைபெற்றபோது இச்சாதனை அவரால் நிகழ்த்தப்பட்டது. 2000 ஆம் ஆண்டு யாகர்த்தாவில் நடைபெற்ற ஆசிய சாம்பியன் பட்டப் போட்டிகளில் வெண்கலப் பதக்கம் வென்று இவர் நிகழ்த்திய 13.40 வினாடிகள் என்ற தேசிய சாதனையை இவரே முறியடித்தார். ஒடிசாவின் புவனேசுவரத்திலுள்ள தேசிய அலுமினியம் நிறுவனத்தில் அனுராதா பிசுவால் பணிபுரிகிறார்.  
## சாதனைகள்
| பிரதிநிதியாக |  |  |  |  |  |
| --- | --- | --- | --- | --- | --- |
| 2000 | ஆசிய சாம்பியன் பட்டம் | யாகர்த்தா, இந்தோனேசியா | 3 ஆவது | 100மீ தைடதாண்டுதல் |  |
| 2006 | தெற்காசிய விளையாட்டுப் போட்டிகள் | கொழும்பு, இலங்கை | முதலிடம் | 100மீ தடை தாண்டுதல் | } |
# பாரதி முகர்ஜி



**பாரதி முகர்ஜி** (Bharati Mukherjee) (சூலை 27, 1940 - சனவரி 28, 2017) ஒரு அமெரிக்க எழுத்தாளர் மற்றும் பெர்க்லியில் உள்ள கலிபோர்னியா பல்கலைக்கழகத்தின் ஆங்கிலத் துறையின் பேராசிரியராக இருந்தவர் ஆவார். இவர் பல நாவல்கள் மற்றும் சிறுகதைகளை எழுதியுள்ளார்.  

## ஆரம்ப வாழ்க்கை மற்றும் கல்வி
இவர் மேற்கு வங்காளம், கொல்கத்தாவில் பெங்காலி பிராமண குடும்பத்தில் பிறந்தார். பின்னர் இவர் தனது பெற்றோருடன் ஐரோப்பாவிற்கு சென்று சுதந்திரத்திற்கு பின்னர் 1950 களின் ஆரம்பத்தில் கல்கத்தாவிற்குத் திரும்பினார். அங்கு இவர் கொல்கத்தா லொரேட்டோ பள்ளியில் கல்வி கற்றார். இவர் இளங்கலை பட்டத்தை 1959 ல் கொல்கத்தா பல்கலைக்கழகத்திலும் பின்னர் 1961 ஆம் ஆண்டில் வடோதரா ,மகாராஜா சாயாஜிராவ் பல்கலைக்கழகத்தில் முதுகலை பட்டமும் பெற்றார். அடுத்து இவர் அமெரிக்காவின் அயோவா பல்கலைக்கழகத்தில் படிப்பதற்கு ஐக்கிய அமெரிக்கா சென்றார். இவர் 1969 ஆம் ஆண்டில் ஒப்பீட்டு இலக்கியத் துறையில் முனைவர் பட்டம் பெற்றார்.  

## தொழில்
கனடாவின் மொண்ட்ரியால் மற்றும் தொராண்டோ நகரங்களில் பத்தாண்டுகள் இருந்தனர். பிறகு, முகர்ஜி மற்றும் அவரது கணவர் கிளார்க் பிளேஸ் அமெரிக்காவிற்கு திரும்பினர். 1981 இன் சனிக்கிழமை இரவு வெளியான "சனிக்கிழமை இரவு" மற்றும் "ஒரு கண்ணுக்கு தெரியாத பெண்" என்ற புதினத்தை அவர் எழுதினார். முகர்ஜி மற்றும் ப்ளேஸ் இணைந்து *டேஸ் அண்ட் நைட்ஸ் இன் கல்கத்தா* (1977). 1987 *ம் ஆண்டு, "தி சாரோ அண்ட் த டெரர்: த ஹன்டிங் லெகஸி ஆஃப் தி ஏர் இந்தியா டிராஜிடி*' (ஏர் இந்தியா விமானம் 182) போன்ற புத்தகங்களை எழுதினார்கள்.  

பல அறிவியல் புனைகதைகளையும் எழுதியுள்ளார். தவிரவும், முகர்ஜி மக்கில் பல்கலைக்கழகம், ஸ்கிட்மோர் கல்லூரி, குயின்ஸ் கல்லூரி மற்றும் நியூயார்க்கின் சிட்டி யுனிவர்சிட்டி போன்றவற்றில் பேராசிரியராகப் பணியாற்றினார். இவரது "தி *மிடில்மேன் அண்ட் அதர் ஸ்டோரிஸ்*" என்ற புத்தகத்திற்காக 1988 ஆம் ஆண்டின் தேசிய புத்தக விமர்சகர்கள் வட்ட விருதினை வென்றார். 989 ஆம் ஆண்டில் அமீனா மீருடனான நேர்காணலில் முகர்ஜி, தன்னை ஒரு அமெரிக்க எழுத்தாளர் என்றும், இந்திய வெளிநாட்டு வாழ் எழுத்தாளர் அல்ல என்றும் கூறினார். முகர்ஜி தனது 76வது வயதில் முடக்கு வாதம் மற்றும் இதயக் கோளாறினால் ஜனவரி 28, 2017 மன்ஹாட்டனில் இறந்தார்  

## விருதுகள்
- 1988: தேசிய புத்தக விமர்சகர்கள் வட்ட விருது ("தி மிடில்மேன் அண்ட் அதர் ஸ்டோரிஸ்").
# பிரதிபா ராய்



**பிரதிபா ராய்** (Pratibha Ray) இவர் ஒரு இந்திய கல்வியாளர் மற்றும் எழுத்தாளர் ஆவார். 1943 ஆம் ஆண்டு ஜனவரி 21 ஆம் தேதியன்று, ஒடிசா மாநிலத்திலுள்ள ஜகத்சிங்பூர், பாலிக்குடா பகுதியின் ஒரு தொலைதூர கிராமத்தில் பிறந்தார். 1991இல் மூர்த்தி தேவி விருது வென்ற முதல் பெண்மணி ஆவார். இவர் சமகால இந்தியாவில் ஒரு புகழ்பெற்ற எழுத்தாளர் ஆவார். இவர் தனது தாய்மொழியான ஒடிய மொழியில் நாவல்கள் மற்றும் சிறுகதைகள் எழுதுகிறார். இவரது முதல் நாவல் "பர்ஷ பாஸ்ந்தா பிஷாகா" (1974) என்பது சிறந்த விற்பனையான புத்தகமாகும்  

இவர் மேற்கொண்ட தேடலானது சமத்துவம், அன்பு, சமாதானம் மற்றும் ஒருங்கிணைப்பு ஆகியவற்றின் அடிப்படையில் அமைந்தது. இவர் எழுதிய புத்தகத்தின் முதல் பதிப்பு இவருடைய ஒன்பது வயதில் வெளிவந்தது. வகுப்பு, ஜாதி, மதம் அல்லது பாலியல் பாகுபாடு இல்லாமல் சமத்துவம் அடிப்படையில் ஒரு சமூக ஒழுங்கிற்கு அவர் எழுதிய போது, சில விமர்சகர்கள் அவரை ஒரு கம்யூனிஸ்ட் என முத்திரை குத்தினர், மற்றும் சிலர் பெண்ணியவாதி என்று பெயரிட்டனர். ஆனால், "நான் ஒரு மனிதாபிமானியாக இருக்கிறேன், சமூகத்தின் ஆரோக்கியமான செயல்பாட்டிற்காக ஆண்கள் மற்றும் பெண்கள் வித்தியாசமாக உருவாக்கப்பட்டுள்ளனர், பெண்கள் சிறப்பு அம்சங்களுடன் மேலும் வளர வேண்டும்." என்று இவர் கூறுகிறார்.  

அவரது திருமணத்திற்குப் பின்னரும் கூட அவரது எழுத்து வாழ்க்கையைத் தொடர்ந்தார். ஒடிசாவின் ஜகத்சிங்பூரின் சிறந்த பொறியாளரான தனது கணவர் மற்றும் மூன்று குழந்தைகளுடன் வாழ்ந்து வருகிறார். அவர் கல்வியில் முதுகலை பட்டம் மற்றும் கல்வியியலில் முனைவர் பட்டம் பெற்றுள்ளார். இவர் * பழங்குடி மற்றும் குரோமினாலஜி ஆஃப் போண்டோ ஹைலேண்டர் * என்ற ஒடிசாவின் பழங்குடியினரைப் பற்றிய ஆராய்ச்சி மேற்கொண்டுள்ளார்.  

## தொழில்
அவர் தனது வாழ்க்கையை ஒரு பள்ளி ஆசிரியராகத் தொடங்கினார், பின்னர் அவர் ஒன்பது ஆண்டுகளில் ஒடிசாவில் பல்வேறு அரசுக் கல்லூரிகளில் கற்பித்தல் பணியை மேற்கொண்டார். இவர் முனைவர் பட்டத்திற்கான ஆய்வு வழிகாட்டியாக உள்ளார் மற்றும் பல ஆராய்ச்சி கட்டுரைகளை வெளியிட்டுள்ளார். ஒடிசா மாநில அரசுப்பணியாளர் ஆனையத்தின் உறுப்பினராக பணியாற்றிய பின்னர் விருப்ப ஓய்வுபெற்றார்,  

## தழுவல்கள்
இவரது "யக்ஞசேனி" என்ற புதினத்தை சுமன் போக்ரெல் என்பவர் நேபாளி மொழியில் தனி நாடகமாகக் நடத்திக் காட்டியுள்ளார்.  

## விருதுகள் மற்றும் அங்கீகாரம்
- 1985 - ஷீலாபத்மா எனற புதினத்திற்கு ஒடிசா சாஹித்ய அகாடமி விருது
- 1990 – "யஜ்னசெனி" என்ற புதினத்திற்கு 'சரளா விருது'
- 1991 – "யஜ்னசெனி" என்ற புதினத்திற்கு ' மூர்த்தி தேவி''
- 2000 – 'அமிர்த கீர்த்தி புரஷ்கார்'
- 2007 – இலக்கியம் மற்றும் கல்விக்காக இந்திய அரசால் வழங்கப்படும் பத்மஸ்ரீ விருது.
- 2011 – 'ஞானபீட விருது'
- 2013 – ஒடிசா அரசின் இலக்கியத்திற்கான "வாழும் ஆளுமை விருது"
# அனு ராகவன்



**அனு ராகவன்** (*Anu Raghavan*) ஓர் இந்திய தடகள விளையாட்டு வீர்ர் ஆவார்.. இவர் 1993 ஆம் ஆண்டு ஏப்ரல் மாதம் 20 ஆம் தேதியில் பிறந்துள்ளார். கேரளா மாநிலத்தைச் சேர்ந்த அனு ராகவன் 4 × 400 மீட்டர் தொடர் ஓட்டப்போட்டியில் வல்லமை பெற்றிருந்தார். 2016 ஆம் ஆண்டு நடைபெற்ற கோடை கால ஒலிம்பிக் போட்டிகளில் கலந்து கொண்ட 4 × 400 தொடர் ஓட்ட இந்திய தேசிய அணியில் இவர் சேர்க்கப்படவில்லை. இதற்காக இந்தியத் தடகள கூட்டமைப்பின் நடவடிக்கைகளை எதிர்த்து கேரள உயர்நீதி மன்றத்தில் 2016 ஆண்டு வழக்கு தொடர்ந்தார். கூட்டமைப்பின் ஊழல் நடவடிக்கைகளுக்கு எதிரான ஒரு போர் என்றும் இதை அவர் அறிவித்தார்". முன்னதாக தேர்ந்தெடுக்கப்பட்ட ஒலிம்பிக் பந்தய போட்டி அணியிலும், தெற்காசிய விளையாட்டுப் போட்டிகள் அணியிலும் கூட தன்னை நிர்வாகம் சேர்த்துக் கொள்ளவில்லை என்று கூட்டமைப்பின் மீது குற்றம் சாட்டினார். தேசிய பயிற்சி முகாமில் பங்கேற்று பயிற்சி பெறாமல் தான் முகாமுக்கு வெளியில் பயிற்சிக்கு சென்றதுதான் இதற்கு காரணமாக சொல்லப்பட்டதாகவும் அனு ராகவன் தெரிவித்தார்.  

2017 ஆம் ஆண்டு நடைபெற்ற ஆசிய தடகள சாம்பியன் பட்டப் போட்டியின் 400 மீட்டர் தடைதாண்டும் ஓட்டப்போட்டியில் பந்தய தூரத்தை 57.22 வினாடிகளில் கடந்து அனு ராகவன் வெள்ளிப் பதக்கம் பெற்றார்
# கடைநுதலெலும்பு



**கடைநுதலெலும்பு** (temporal bone) என்பது மண்டையோட்டின் பக்கவாட்டு சுவர் எலும்புகள் ஆகும்.  

## அமைப்பு
கடைநுதலெழும்பு மண்டையோட்டின் பிடர் எலும்பு, சுவரெலும்பு, ஆப்புரு எலும்புடன் இணைந்துள்ளது. மேலும் இது முகவெலும்புகளான கீழ்த்தாடை எலும்பு மற்றும் கன்ன எலும்புடன் இணைந்துள்ளது. கடைநுதலெழும்பு கீழ்த்தாடை எலும்புடன் இணைந்து அசையும் மூட்டை உருவாக்குகிறது.
# பிடர் எலும்பு


**பிடரியெலும்பு** (occipital bone)  
என்பது மண்டையோட்டின் பின்புறத்தில் உள்ள ஒரு எலும்பு ஆகும்.  

## அமைப்பு
பிடரியெலும்பு மண்டியோடின் பின்புற கீழ்ப்புற paguthi அமைந்துள்ளது. இது இரண்டு சுவரெலும்பு, இரண்டு கடைநுதலெலும்பு, ஆப்புரு எலும்பு, கழுத்து முள்ளந்தண்டு நிரல் வளைவின் கழுத்து முள்ளந்தண்டெலும்பு அட்லசுசுடன் இணைந்துள்ளது.
# வித்யா பிரதீப்



**வித்யா பிரதீப்** என்பவர் இந்திய மாடல், நடிகை மற்றும் அறிவியல் அறிஞர் ஆவார். இவர் கேரளா மாநிலத்தில் ஆலப்புழாவிலிருந்து வந்தவர்.  
இவர் தமிழில் *சைவம்* (2014), *பசங்க 2* (2015) ஆகிய திரைப்படங்கள் மூலம் அறியப்படுகிறார்.  

மாடல் அழகியாக இருந்தார். எண்ணற்ற விளம்பரங்களில் நடித்தார். ஏ.ஆர்.ரகுமானின் இசை ஆல்பத்தில் நடித்து புகழ் பெற்றார். *அதிபர்* (2015) திரைப்படத்தில் நடிகர் ஜீவனின் எதிர்நாயகியாக நடித்தார்.  

## திரைப்படங்கள்
- *குறிப்பிட்ட எல்லா படங்களும் தமிழில் உள்ளன.*
| **ஆண்டு** | **திரைப்படம்** | **மொழி** | **குறிப்பு** |
| --- | --- | --- | --- |
| 2014 | *சைவம்* | தேன்மொழி | முதல் படம் |
| 2015 | *அதிபர்* | சுகந்தி |  |
| 2015 | *பசங்க 2* | திவ்யா |  |
| 2016 | *ஒன்னுமே புரியல* | ரிபிகா |  |
| 2016 | *அச்சமின்றி* | சுருதி |  |
| 2017 | *பங்கார s/o பங்காரன்ட மனுசியா* | நாயனா | கன்னடத்தில் முதல்படம் |
| 2018 | *இரவுக்கு ஆயிரம் கண்கள்* | அனிதா |  |
| 2018 | *களரி* | மல்லிகா |  |
| 2018 | *தலைகால் புரியல* |  |  |
| 2018 | *அசுரகுலம்* | பிரியா |  |
| 2018 | *ஒத்தைக்கு ஒத்தை* | அனிதா |  |
| 2018 | *மாரி 2* |  |  |
| 2019 | *தடம்* | மலர்விழி | } |

## தொலைக்காட்சி தொடர்கள்
| **ஆண்டு** | **தொடர்** | **கதாப்பாத்திரம்** | **மொழி** | '''தொலைக்காட்சி | **தயாரிப்பு** |  |
| --- | --- | --- | --- | --- | --- | --- |
| 2018–2020 | நாயகி | ஆனந்தி திருமுகன் | தமிழ் | சன் தொலைக்காட்சி | ஆனந்த விகடன் | } |

## ஆதாரங்கள்
# ஒன்னுமே புரியல

**ஒன்னுமே புரியல** என்பது 2014 இல் வெளிவந்த தமிழ்த் திரைப்படமாகும். இதனை அப்சரா ராம்குமார் இயக்கியுள்ளார். ஜாக் மைக்கேல், வித்யா பிரதீப் ஆகியோர் நடித்துள்ளனர். நாக்அவுட் மூவீஸ் இப்படத்தை தயாரித்தனர்.  

இப்படத்திற்கு ரைகானா இசையமைத்துள்ளார். இவர் ஏ. ஆர். ரகுமானின் சகோதரி ஆவார். இப்படம் ஜெர்மன் மொழியில் மறுஆக்கம் செய்யும் உரிமை வாங்கப்பட்டுள்ளது‌.  

## ஆதாரங்கள்
# ஆப்புரு எலும்பு


**ஆப்புரு எலும்பு** (sphenoid bone) மண்டையோட்டின் நடுவே அமைந்த தரைதள எலும்பாகும்.  

## அமைப்பு
ஆப்புரு எலும்பு வண்ணத்து பூச்சி அல்லது வௌவால் வடிவம் கொண்டது. ஆப்புரு எலும்பு முகவெலும்புகள் மற்றும் மண்டையோடு எலும்புகளை இணைக்கும் பகுதியாக உள்ளது. மண்டையோடு எலும்புகளான நுதலெலும்பு, சுவரெலும்பு, நெய்யரியெலும்பு, கடைநுதலெலும்பு மற்றும் பிடர் எலும்புடன் இணைந்துள்ளது. முகவெலும்புகளான கன்ன எலும்பு, அண்ணவெலும்பு மற்றும் மூக்குச்சுவர் எலும்புடன் இணைந்துள்ளது.
# 2-ஆக்டைல் சயனோ அக்ரைலேட்டு



**2-ஆக்டைல் சயனோ அக்ரைலேட்டு** (*2-Octyl cyanoacrylate*) என்பது C<sub>12</sub>H<sub>19</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சயனோ அக்ரைலேட்டு எசுத்தர்கள் குறிப்பாக காயம் மூடல் பசையாக தெர்மாபாண்டு என்ற வணிகப் பெயரில் பயன்படுத்தப்பட்டு வருகிறது . ஆக்டைல் சயனோ அக்ரைலேட்டுடன் இச்சேர்மம் நெருங்கிய தொடர்பைக் கொண்டுள்ளது.
# என்னவோ புடிச்சிருக்கு



**என்னவோ புடிச்சிருக்கு** (Ennavo Pudichirukku) மீனாக்ஷி சுந்தரம் இயக்கத்தில் வெளிவந்த தமிழ் காதல் திரைப்படம். இதில் *காதல் கொண்டேன்* படத்தில் நடித்த சுதீப் சாரங்கி, அறிமுக நடிகர் பரணி மற்றும் சிந்தூரி ஆகியோர் முக்கிய கதாபாத்திரங்களில் நடித்துள்ளனர். கருணாஸ், புவனேஸ்வரி, விட்டல் ராவ், எஸ். ஸ்ரீஸ்கந்தராஜா மற்றும் மதன் பாப் போன்றோர் துணை கதாபாத்திரத்தில் நடித்துள்ளனர். எஸ். ஸ்ரீஸ்கந்தராஜாவின் தயாரிப்பிலும், சுபாஷ் ஜவகரின் இசையிலும் இத்திரைப்படம் சனவரி26, 2004இல் வெளிவந்தது.  

## கதை

தொழிலதிபரான முத்தையாவிற்கு சந்தோஷ் (சுதீப் சாரங்கி) மற்றும் விஷ்வா (பரணி) என இரு மகன்கள். சகோதரர்களாகிய இருவரும் மாறுபட்ட குணங்களையுடையவர்கள். இதில் சந்தோஷ் பெண் பித்தனாகவும், பெண்களை வசீகரிக்க பணம் ஒன்றே போதுமானது என்ற கருத்தை உடையவனாக இருக்கிறான். தனது தந்தையின் நிறுவனத்தில் பொறுப்பாக வேலை செய்யும் விஷ்வா, காதல் தூய்மையானது மற்றும் அழகானது என்று கருதுகிறான்.  

விஷ்வா மற்றும் சங்கீதா (சிந்தூரி) ஒருவரையொருவர் காதலிக்கின்றனர். சங்கீதா நடுத்தர குடும்பத்தைச் சார்ந்தவள். அவள் தனது சகோதரர் (எஸ். ஸ்ரீஸ்கந்தராஜா) மற்றும் பேராசை குணம் கொண்ட அண்ணி சரோஜாவுடன் (புவனேஸ்வரி) வாழ்ந்து வந்தாள். ஒருநாள், சந்தோஷ் சங்கீதாவைக் கண்டு அவளின் அழகில் மயங்கி அவளை அடைய கீழ்த்தரமான செயலைச் செய்கிறான். அதனால் கோபமடைந்த சங்கீதா அவனைப் பொதுமக்கள் முன்னிலையில் அடித்து விடுகிறாள். இதற்குமுன் இவ்வாறு அவமானப்படாத சந்தோஷ் சங்கீதாவை திருமணம் செய்துகொண்டு அவளைப் பழி வாங்கப் போவதாக சபதம் செய்கிறான். அதற்காக அவளின் அண்ணி சரோஜாவிடம் அவனது விருப்பத்தை நிறைவேற்றிக்கொள்ளப் பணம் கொடுக்கிறான்.  

பின்னர் சங்கீதாவும் விஷ்வாவும் காதலர்கள் என்கிற விபரம் அவனுக்கு தெரியவருகிறது. ஆனாலும் சங்கீதாவை உரிமையாக்கிக்கொள்ள முயலுகிறான். அதன் பிறகு நடக்கும் சம்பவங்கள் கதையின் முடிவாக அமைகிறது.  

## நடிப்பு

- சுதீப் சாரங்கி - சந்தோஷ்
- பரணி - விஷ்வா
- சிந்தூரி - சங்கீதா
- கருணாஸ் - பீலா மகன்
- புவனேஸ்வரி - சரோஜா
- விட்டல் ராவ் - முத்தையா
- எஸ். ஸ்ரீஸ்கந்தராஜா - சங்கீதாவின் சகோதரர்
- மதன் பாப்
- வெள்ளை சுப்பையா - ஐயர்
- கோவை செந்தில் - குருக்கள்
- மதுரை செல்வம்
- செல்லதுரை
- விஜய் கணேஷ் - தேநீர் விற்பவர்
- ராதா ராணி - அன்னபூரணி
- நிந்து - ஐஸ்வர்யா
- நீபா

## தயாரிப்பு
"என்னவோ புடிச்சிருக்கு" திரைப்படத்தை தயாரித்தவர் வெளிநாடு வாழ் இந்தியரான எஸ். ஸ்ரீஸ்கந்தராஜா. கனடாவிலிருந்து வந்த பரணி இதில் இரண்டாவது கதாநாயகனாக அறிமுகமாகிறார். இப் படத்தின் மூலம் சுபாஷ் ஜவகர் இசை அமைப்பாளராக அறிமுகமாகிறார். இப் படத்தின் பாடல் காட்சிகள் புதுச்சேரி (நகரம்), மூணார், சாலக்குடி மற்றும் சென்னையில் படமாக்கப்பட்டன.
# நெய்யரியெலும்பு



**நெய்யரியெலும்பு** (Ethmoid bone) என்பது மண்டையோட்டின் தரைத்தளத்தில் முன்புறம் அமைந்துள்ள எலும்பாகும்.  

## அமைப்பு
நெய்யரியெலும்பு மூளையையும் நாசிப்பள்ளத்தையும் பிரிக்கும் ஒரு இளகிய எலும்பாகும். மேலும் நாசிப்பள்ளத்தின் கூரையாகவும் கண்குழியை உருவாக்கும் 7 எலும்புகளில் ஒன்றாகவும் உள்ளது. நெய்யரியெலும்பு 13 எலும்புகளுடன் இணைந்துள்ளது. இரு மண்டையோடு எலும்புகளான ஆப்புரு எலும்பு மற்றும் நுதலெலும்புடன் இணைந்துள்ளது. 11 முகவெலும்புகள் நெய்யரியெலும்பு இணைந்துள்ளது. அவைகள் முறையே இரு மூக்கெலும்புகள், இரு மேல்தாடை எலும்புகள், இரு கண்ணீர்க் குழாய் எலும்புகள், இரு அண்ணவெலும்புகள், இரு கீழ்மூக்கு சங்கெலும்புகள் மற்றும் மூக்குச்சுவர் எலும்புடன் இணைந்துள்ளது. பறவை இனங்களில் திசை அறியும் நுண்கதுப்புகள் இதில் இருப்பதாக நம்பப்படுகிறது.  

## தோற்றங்கள்
# அகர்-பனாஸ் பண்பாடு



**அகர் பண்பாடு** அல்லது **பனாஸ் பண்பாடு** (**Ahar culture** or **Banas culture**) மேற்கு இந்தியாவின் தென்கிழக்கு இராஜஸ்தான் மற்றும் மேற்கு மத்தியப் பிரதேசத்தில் செம்புக் காலத்திய, தொல்பொருள் பண்பாட்டுக் களம் ஆகும்.  

கிமு 3000 - 1500 வரை செழிப்புடன் விளங்கிய இப்பண்பாட்டுக் களம், சிந்துவெளி நாகரீகம், காவி நிற மட்பாண்டப் பண்பாடு, கல்லறை எச் பண்பாட்டிற்கு சமகாலத்தைவை ஆகும். இப்பண்பாடு அகர் நதி, பனாஸ் ஆறு மற்றும் பெராச் ஆறுகளின் கரைகளில் செழிப்புடன் விளங்கியது.  

அகர்-பனாஸ் மக்கள் ஆரவல்லி மலைத்தொடர்களில் செப்பு கனிமங்களை கண்டெடுத்து, கோடாரி போன்ற தொல் பொட்களை செய்தனர். மேலும் கோதுமை, பார்லி போன்ற தானியங்களை பயிரிட்டனர்.  

## தொல்லியல் களம்
தென்கிழக்கு இராஜஸ்தான் மற்றும் மேற்கு மத்தியப் பிரதசத்தில் அகர் பண்பாட்டுக்குரிய 90 தொல்லியல் களங்கள் கண்டறிந்துள்ளனர். பெரும்பான்மையான தொல்லியல் களங்கள் பனாஸ் ஆற்றின் கரையிலும், அதன் கிளை அற்றின் கரைகளில் அடர்த்தியாகக் கண்டெடுக்கப்பட்டுள்ளது. மத்தியப் பிரதேசத்தில் ஜாவேத், மண்டசௌர், காயத்தா மற்றும் தங்வாடா பகுதிகளிலும், இராஜஸ்தானில் உதய்பூர் மாவட்டம்‎, சித்தோர்கார் மாவட்டம், டுங்கர்பூர் மாவட்டம், பான்ஸ்வாரா மாவட்டம், அஜ்மீர் மாவட்டம் டோங் மாவட்டம் மற்றும் பில்வாரா மாவட்டங்களிலும் இப்பண்பாட்டுக் களங்கள் உள்ளது  

## பீங்கான் பொருட்கள்
வேறுபட்ட அகர் பண்பாட்டின் கருப்பு மற்று சிவப்பு மட்பாண்டங்கள், கிண்ணங்கள் வெள்ளைப் புள்ளிகளுடன் வண்ணம் தீட்டப்பட்டுள்ளது.  

## இதனையும் காண்க
- கருப்பு மற்றும் சிவப்பு மட்பாண்டப் பண்பாடு
## அடிக்குறிப்புகள்
# தொல்பொருள் பண்பாடு

**தொல்பொருள் பண்பாடு** (**archaeological culture**) சமுதாயத்தின் ஒரு குறிப்பிட்ட காலம் மற்றும் சமுதாயத்தின் எஞ்சியுள்ள ஒரு குறிப்பிட்ட காலப்பகுதியிலிருந்தும், இடத்திலிருந்தும் கண்டெடுத்த கலைப்பொருட்கள் மற்றும் தொல் பொருட்கள் ஆகியவற்றின் அடிப்படையாகக் கொண்டது. தொல்பொருள் பண்பாடு என்பது மக்களின் பண்பாட்டுத் தொல்லியல் மற்றும் வரலாற்றுத் தொல்லியலுக்கு அடிப்படையாகும்.  

### சொல்லியல்
பெரும்பான்மையான தொல்பொருள் பண்பாடுகளின் பெயர்கள், அத்தொல்லியல் களத்தில் கிடைத்த சிறப்பான தொல்பொருட்களால் அல்லது தொல்லியல் களத்தின் அமைவிடத்தின் பெயராலும் அப்பகுதிக்குரிய பண்பாட்டின் பெயரிடப்படுகிறது.  
எடுத்துக்காட்டாக தொல்லியல் களத்தில் கண்டெடுத்த மட்பாண்டங்களின் வேறுபாடுகளைக் கொண்டு சுமேரியப் பண்பாடு, சிந்துவெளிப் பண்பாடு, காவி நிற மட்பாண்டப் பண்பாடு, கருப்பு மற்றும் சிவப்பு மட்பாண்டப் பண்பாடு வடக்கின் மெருகூட்டப்பட்ட கருப்பு மட்பாண்டப் பண்பாடு மற்றும் சாம்பல் வண்ண ஓவியம் தீட்டப்பட்ட மட்பாண்டப் பண்பாடு எனப் பெயரிடப்படுகிறது. ஆற்றாங்கரையில் அமைந்த பண்பாட்டுத் தொல்லியல் களத்திற்கு சிந்துவெளி நாகரீகம் என்றும் பெயர் சூட்டப்பட்டது.  

## தொல்பொருள் பண்பாட்டுக் களங்கள்
- சிந்துவெளி நாகரீகம்
  - மொகஞ்சதாரோ பண்பாடு
  - ஹரப்பா பண்பாடு
  - சிந்துவெளி நாகரிகத்தின் தொல்லியல் களங்கள்
  - மெஹெர்கர் பண்பாடு
- வளமான பிறை பிரதேசம்
  - சுமேரியப் பண்பாடு
- மாயன் பண்பாடு